Venemaa eitab Balti riikide okupeerimist pärast Teist maailmasõda ning väidab, et Punaarmee läks Balti riikidesse vastavalt kehtivatele lepingutele ja nende nõusolekul, nende ajalooliste sündmuste kirjeldamisel ei saavat kasutada väljendit "okupatsioon". Venemaa positsiooni selles küsimuses määratles Vladimir Putini eriesindaja ELi küsimustes Sergei Jastrzhembski. Ta süüdistas Balti riike selles, et nende nõudmised tunnistada N. Liidu okupatsiooni  nõrgendavad Moskva ja Brüsseli vahelisi suhteid. Kremlis medalite jagamise tseremoonial viitas Putin erandlikult Josif Stalini julmustele, nime siiski nimetamata. Putin lausus, et maa, rahvas ja ühiskond olid 1941 aastal teovõimelised "hoolimata selle aja juhtkonna kõigist püüdlustest hävitada see võime tagakiusamistega". (Mika Parkkonen, Helsingin Sanomat, 06.05)